এই সময় ডিজিটাল ডেস্ক: নীরবেই চলে গেল আরও একটা উনিশে মে! একুশের উন্মাদনায় এ ভাবেই প্রতি বছর হারিয়ে যায়। বাহান্নর ভাষা শহিদ সালাম, বরকত, রফিক, শফিক, জব্বারদের আমরা মনে রেখেছি। মনে রাখিনি, বরাক উপত্যকার ভাষা শহিদদের। অথচ, মাতৃভাষা বাংলাকে অন্যতম রাজ্যভাষা হিসেবে স্বীকৃতি দানের দাবিতে অসমের বাঙালিদের লড়াইটাও কম ছিল না। বাহান্নর প্রেরণাতেই ছিল তারও ন-বছর পরের বরাক উপত্যকার ভাষা আন্দোলন। দীর্ঘ আন্দোলন-সংগ্রামে সালাম, বরকতদের মতোই অসমের বরাক উপত্যকায় শহিদ হয়েছিলেন ১১ জন ভাষা শ্রমিক। কারা তাঁরা, সেই তরতাজা প্রাণ ? ফিরে দেখা একনজর।